Sa 100 milijuna 'novih Amerikanaca', Amerika je dinamičnija i raznolikija nacija nego što je to bila 1967.
Amerika je od 1967. - kada je imala 200 milijuna stanovnika - privukla veliki broj stranaca; godine ubrzanog rasta uzrokovale su i znač
Stanovništvo Sjedinjenih Država nedavno je prešlo broj od 300 milijuna, svega 39 godina nakon što je dostiglo 200 milijuna. Amerika je od 1967. privukla veliki broj stranaca, a godine ubrzanog rasta uzrokovale su i značajne promjene u američkom načinu života. Danas cestama vozi dva i pol puta više automobila nego 1967. godine. Samo ta činjenica nosi duboke posljedice po okoliš, sigurnost u prometu, kao i na način razmišljanja. 'Šezdeset sedme' - kada je nacija brojala 200 milijuna ljudi - trideset i osam posto Amerikanaca stanovalo je u predgrađima. Danas, kad je broj stanovnika SAD dostigao 300 milijuna, u predgrađima živi polovica stanovništva. Na nekadašnjim pašnjacima i šumama danas su prigradska naselja koja su centar ekonomske i političke moći nacije. Danas, oko polovica stanovništva živi na sunčanom jugu i zapadu zemlje, dvostruko više nego prije 39 godina. Postotak zaposlenih žena narastao je u odnosu na 1967. s 40 na 60 posto, a također se povećao i postotak starijih osoba koje su zaposlene za skoro dvostruko. Obzirom da mnogi od Amerikanaca žive sami, broj članova u prosječnom domaćinstvu u stalnom je padu. 1967., mladi tek uposleni Amerikanci teško su mogli zamisliti da će još prije njihovog umirovljenja u zemlji živjeti 100 milijuna više ljudi, ili da će se na 'šezdesete' - već onda užurbano, kompleksno razdoblje, puno tehnoloških promjena - danas gledati kao na neko sporije, jednostavnije i ugodnije doba.